RESOLUCIÓN do 20 de febreiro de 2025, da Secretaría Xeral de Emprego e Relacións Laborais, pola que se inscribe no Rexistro de convenios colectivos, acordos colectivos de trabalo e plans de igualdade, a acta da Comisión Paritaria do Convenio colectivo de actores e actrices de teatro de Galicia en que se actualizaron as táboas salariais para o ano 2025.
Consellería de Emprego, Comercio e Emigración — III. Outras disposicións — 13/03/2025

Antecedentes de feito:
Primeiro. O 19 de febreiro de 2025 tivo entrada nesta oficina a solicitude de inscrición no rexistro de convenios colectivos e acordos colectivos de traballo e plans de igualdade da acta da comisión paritaria do Convenio colectivo de actores e actrices de teatro de Galicia na que se procedeu á actualización das táboas salariais do Convenio colectivo de actores e actrices de teatro de Galicia para o ano 2025.
Consideracións legais e técnicas:
Primeiro. A Secretaría Xeral de Emprego e Relacións Laborais é competente para resolver en materia de depósito e inscrición no rexistro de convenios colectivos, acordos colectivos de traballo e plans de igualdade, en virtude do Decreto 49/2024, do 22 de abril, polo que se fixa a estrutura orgánica das consellerías da Xunta de Galicia e do Decreto 147/2024, do 20 de maio, polo que se establece a estrutura orgánica da Consellería de Emprego, Comercio e Emigración.
Segundo. É de aplicación o artigo 8 do Real decreto 713/2010, do 28 de maio, sobre rexistro e depósito de convenios e acordos colectivos de traballo, e o artigo 68 da Lei 39/2015, de 1 de outubro, do precedemento administrativo común das administracións públicas.
Revisada a documentación achegada e tendo en conta a normativa aplicable, esta Secretaría Xeral de Emprego e Relacións Laborais
Proceder á inscrición no Rexistro de Convenios e Acordos Colectivos de Traballo e Plans de Igualdade da Acta da Comisión Paritaria do Convenio colectivo de actores e actrices de teatro de Galicia na que se procedeu á actualización das táboas salariais do Convenio colectivo de actores e actrices de teatro de Galicia para o ano 2025.
Contra esta resolución poderán interpoñer recurso de alzada ante o conselleiro de Emprego, Comercio e Emigración, dentro do prazo dun mes, contado a partir do día seguinte ao da recepción desta resolución, de acordo co establecido no artigo 121 e seguintes da Lei 39/2015, do 1 de outubro, do procedemento administrativo común das administracións públicas.
Santiago de Compostela, 20 de febreiro de 2025
En Santiago de Compostela, ás 10.00 horas do día 18 de febreiro de 2024, reúnese a Comisión Paritaria do Convenio colectivo de actores e actrices de teatro de Galicia.
Parte empresarial:
• Patricia de Lorenzo González (Escena Galega)
• Francisco Javier Núñez Alonso (AGADIC)
Parte sindical:
• Ramón Dopico López (UXT)
• Manuel González Pidre (CC.OO.)
• Adolfo Naya Fernández (CIG)
• José Luis López Roca (AAAG)
O obxecto desta xuntanza é a actualización das táboas salariais do Convenio colectivo de actores e actrices de teatro de Galicia.
Logo do debate e análise da dita cuestión polas representacións integrantes desta Comisión, procede reflectir en acta o seguinte:
Primeiro. Esta comisión paritaria acorda, por unanimidade, proceder á actualización das táboas salariais do Convenio colectivo de actores e actrices de teatro de Galicia para o ano 2025, de conformidade co contido dos dous anexos que se achegan a esta acta.
Segundo. Esta comisión delega no persoal habilitado do Consello Galego de Relacións Laborais a realización dos trámites de depósito, rexistro e publicación desta acta ante a autoridade laboral competente.
Non tendo máis asuntos que tratar, remata a xuntanza ás 11.30 horas do día sinalado no inicio, e esténdese o efecto a esta acta, que asinan todos os asistentes en proba de conformidade.
*Tarifas establecidas pola Xunta de Galicia para o seu persoal en decembro de 2024 e pendentes de revisión.